Fondi tal-UE biex ikopru ż-żieda fil-ħtiġijiet tas-sistemi tal-kura tas-saħħa Akkumulazzjoni ta' ħażniet u distribuzzjoni ta' provvisti mediċi madwar l-Ewropa Il-pakkett finanzjarju fih fondi addizzjonali, eż. biex jgħinu lill-Greċja tindirizza l-pressjonijiet migratorji Aktar testijiet, għijnuna lit-tobba u lill-infirmiera biex jieħdu ħsieb il-morda: Il-Parlament approva EUR 3.08 biljun f'għajnuna tal-UE nhar il-Ġimgħa. Il-fondi tal-UE għandhom jappoġġjaw b'mod dirett is-sistemi tal-kura tas-saħħa fl-Istati Membri tal-UE fil-ġlieda tagħhom kontra l-pandemija tal-koronavajrus. L-inizjattiva għandha tippermetti li l-UE tixtri provvisti mediċi urġenti, bħal maskri u tagħmir respiratorju, tagħmir mediku tat-trasport, tgħin il-pazjenti f'reġjuni transkonfinali, tiffinanzja r-reklutaġġ ta' professjonisti tal-kura tas-saħħa biex jiġu skjerati fil-hotspots madwar l-Unjoni Ewropea, kif ukoll tgħin lill-Istati Membri biex jibnu sptarijiet mobbli fuq il-post. Total ta' EUR 3.08 biljun mill-baġit tal-UE se jiġu indirizzati primarjament permezz tal-Istrument għall-Appoġġ ta' Emerġenza ( EUR 2.7 biljun) u permezz tar- Il-pakkett jinkludi fondi addizzjonali biex jiffinanzja titjiriet ta' ripatrijazzjoni (EUR 45 miljun) skont il-Mekkaniżmu tal-Protezzjoni Ċivili tal-UE biex jerġgħu jingħaqdu l-familji li jinsabu f'pajjiżi terzi, biex jipprovdi aktar riżorsi għaċ-Ċentru Ewropew għall-Prevenzjoni u l-Kontroll tal-Mard (EUR 3.6 miljun), iżda wkoll biex jgħin lill-Greċja tittratta ż-żieda fil-pressjonijiet migratorji (EUR 350 miljun), u biex tappoġġa r-rikostruzzjoni ta' wara t-terremot (EUR 100 miljun) tal-Albanija. Il-membri tal-Parlament Ewropew diġà kienu sejħu f'Marzu biex il-mezzi finanzjarji disponibbli li fadal fil-baġit tal-2020 għandhom jiġu mobilizzati. Riżultati tal-votazzjoni għall-pakkett: Abbozz ta' baġit emendatorju Nru 599 vot favur, 20 kontra, 77 astensjoni Abbozz ta' baġit emendatorju Nru 2/2020 691 vot favur, 4 kontra, 1 astensjoni Regolament li jemenda l-qafas finanzjarju pluriennali għas-snin 2014–2020 464 vot favur, 11 kontra, 4 astensjonijiet Mobilizzazzjoni tal-Istrument ta' Flessibbiltà għal 2020–2020/2053 (BUD) 603 vot favur, 18 kontra, 75 astensjoni Mobilizzazzjoni tal-Istrument ta' Flessibbiltà għal 2020–2020/2056 (BUD) 665 vot favur, 10 kontra, 20 astensjoni Mobilizzazzjoni tal-Marġini ta' Kontinġenza fl-2020 690, vot favur, 4 kontra, 2 astensjonijiet Reċentement, il-Kummissjoni pproponiet żewġ Abbozzi ta' Baġits Emendatorji ( u 2/2020) bħala parti minn sett komprensiv ta' miżuri li jipprovdu appoġġ fil-ġlieda kontra t-tifqigħa COVID-19. L-istrument għall-Appoġġ ta' Emerġenza (ESI) inħoloq fl-2016 biex jittratta l-influss massiv ta' refuġjati fil-Greċja. L-istokk tal-kapaċità medika se jkun ospitat minn Stat Membru wieħed jew aktar. L-Istat ospitanti se jkun responsabbli biex jakkwista t-tagħmir. Il-Kummissjoni se tiffinanzja 100% tal-provvisti tal-mediċina Iċ-Ċentru ta' Koordinazzjoni għal Rispons ta' Emerġenza se jimmaniġġja d-distribuzzjoni tat-tagħmir biex jiżgura li dan imur fejn meħtieġ l-aktar. Għal aktar informazzjoni Kumitat għall-Baġits Kumitat għall-Ambjent, is-Saħħa Pubblika u s-Sikurezza ta' l-Ikel COVID-19: L-istituzzjonijiet tal-UE jieħdu azzjoni biex jakkwistaw tagħmir mediku li jsalva l-ħajja (stqarrija għall-istampa tal-PE, 23 ta' Marzu 2020) Pakkett leġiżlattiv biex jiġi attivat l-istrument ta' appoġġ ta' emerġenza (6 fajl, inkluż l-Abbozz ta' Baġit Emendatorju 2/2020) Abbozz ta' Baġit Emendatorju Nru 1/2020 Ċentru Multimedjali tal-PE: ritratti bla ħlas, filmati u materjal awdjo Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF